CELEX: 22004D0079
Language: da
Date: 2004-06-08 00:00:00
Title: Afgørelse truffet af Det Blandede EØS-Udvalg nr. 79/2004 af 8. juni 2004 om ændring af bilag XIV (konkurrence), protokol 21 (om gennemførelse af konkurrencereglerne for virksomheder) og protokol 24 (om samarbejde på fusionskontrolområdet) til EØS-aftalen

19.6.2004   
            
            
               DA
            
            
               Den Europæiske Unions Tidende
            
            
               L 219/24
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 79/2004
   af 8. juni 2004
   om ændring af bilag XIV (konkurrence), protokol 21 (om gennemførelse af konkurrencereglerne for virksomheder) og protokol 24 (om samarbejde på fusionskontrolområdet) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, herefter benævnt »aftalen«, særlig artikel 98, og
   ud fra følgende betragtninger:
   
               (1)
            
            
               Bilag XIV til aftalen blev ændret ved aftalen om Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, der blev undertegnet den 14. oktober 2003 i Luxembourg (1).
            
         
               (2)
            
            
               Protokol 21 til aftalen blev ændret ved Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde, der blev undertegnet den 14. oktober 2003 i Luxembourg.
            
         
               (3)
            
            
               Protokol 24 til aftalen er ikke tidligere blevet ændret af Det Blandede EØS-udvalg.
            
         
               (4)
            
            
               Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (EU-fusionsforordningen) (2) blev indarbejdet i aftalen ved Det Blandede EØS-udvalgs afgørelse nr. 78/2004 af 8. juni 2004 (3).
            
         
               (5)
            
            
               Artikel 13 og 22 i forordning (EF) nr. 139/2004 blev ikke indarbejdet ved Det Blandede EØS-udvalgs afgørelse nr. 78/2004 af 8. juni 2004.
            
         
               (6)
            
            
               Artikel 13 og 22 i forordning (EF) nr. 139/2004 bør indarbejdes i aftalen —
            
         TRUFFET FØLGENDE AFGØRELSE:
   Artikel 1
   I punkt 1 (Rådets forordning (EF) nr. 139/2004) i bilag XIV til aftalen affattes tilpasning a) således:
   
      »I artikel 1, stk. 1, indføjes »eller de tilsvarende bestemmelser i protokol 21 og protokol 24 til EØS-aftalen« efter »jf. dog artikel 4, stk. 5, og artikel 22«.
      Endvidere erstattes »fællesskabsdimension« med »fællesskabs- eller EFTA-dimension«.«
   
   Artikel 2
   Artikel 3, stk. 1, nr. 1) (Rådets forordning (EF) nr. 139/2004), i protokol 21 til aftalen affattes således:
   
      »32004 R 0139: Artikel 4, stk. 4 og 5, og artikel 6 – 26 i Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (EU-fusionsforordningen) (EUT L 24 af 29.1.2004, s. 1).«
   
   Artikel 3
   I protokol 24 til aftalen foretages følgende ændringer:
   
               1)
            
            
               I artikel 6 indsættes som stk. 3:
               »3.   Kan fusionen påvirke samhandelen mellem en eller flere EF-medlemsstater og en eller flere EFTA-stater, underretter Kommissionen omgående EFTA-Tilsynsmyndigheden om enhver anmodning indgivet af en EF-medlemsstat i henhold til artikel 22 i forordning (EF) nr. 139/2004.
               En eller flere EFTA-stater kan tilslutte sig en sådan anmodning, hvis en fusion påvirker samhandelen mellem en eller flere EF-medlemsstater og en eller flere EFTA-stater og truer med at påvirke konkurrencen betydeligt i den eller de EFTA-stater, der tilslutter sig anmodningen.
               Efter modtagelse af en kopi af en sådan anmodning suspenderes alle nationale tidsfrister vedrørende fusionen i EFTA-staterne, indtil det er blevet besluttet, hvor fusionen skal undersøges. Så snart en EFTA-stat har underrettet Kommissionen og de deltagende virksomheder om, at den ikke ønsker at slutte sig til anmodningen, hæves suspensionen af dens nationale tidsfrister.
               Beslutter Kommissionen at behandle fusionen, ophører den eller de EFTA-stater, der har sluttet sig til anmodningen, med at anvende deres nationale konkurrencelovgivning på fusionen.«.
         
               2)
            
            
               I artikel 8 indsættes som stk. 4, 5 og 6:
               »4.   Efter anmodning fra EF-Kommissionen iværksætter EFTA-Tilsynsmyndigheden kontrolundersøgelser på sit område.
               5.   EF-Kommissionen har ret til at lade sig repræsentere og deltage aktivt i kontrolundersøgelser gennemført i medfør af stk. 4.
               6.   Alle oplysninger indhentet under sådanne kontrolundersøgelser gennemført efter anmodning videregives til EF-Kommissionen omgående efter kontrolundersøgelsens afslutning.«
            
         
               3.
            
            
               I artikel 13, andet afsnit, erstattes ordene »artikel 4, stk. 4 og 5, og artikel 9, stk. 2 og 6« med »artikel 4, stk. 4 og 5, artikel 9, stk. 2 og 6, og artikel 22, stk. 2«.
            
         Artikel 4
   Denne afgørelse træder i kraft den 9. juni 2004, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 (4).
   Artikel 5
   Denne afgørelse offentliggøres i EØS-afsnittet i og EØS-tillægget til Den Europæiske Unions Tidende.
   
      Udfærdiget i Bruxelles, den 8. juni 2004.
      
         
            For Det Blandede EØS-udvalg
         
         S. GILLESPIE
         
         
            Formand
         
      
   
   
      (1)  EUT L 130 af 29.4.2004, s. 3.
   
      (2)  EUT L 24 af 29.1.2004, s. 1.
   
      (3)  Se side 13 i denne EUT.
   
      (4)  Forfatningsmæssige krav angivet.